Øvrebø har satt en rekke norske rekorder i vektløfting. Blant annet satte han i mars 1989 norsk rekord i rykk i klasse +110 kg med 165,5 kg. Dette er det nest meste som noensinne er løftet i rykk av en nordmann. I 1993 og 1994 satte Øvrebø norske rekorder i alle disipliner i den nyopprettede vektklassen +108 kg. Hans tyngste rekordløft var 162,5 kg i rykk, 192,5 kg i støt og 355 kg sammenlagt. Alle disse rekordene ble satt under NM i vektløfting i mars 1994, og alle ble slettet senere samme år av Stian Grimseth.